cyanic-selkie/wikianc huggingface dataset:
கிள்ளிவளவன், குளமுற்றத்துத் துஞ்சியவன்
சோழன் குளமுற்றத்துத் துஞ்சிய கிள்ளி வளவன் பற்றிய செய்திகள்
மலையமான் மக்களை யானைக் காலில் இட்டுக் கொல்ல முற்பட்டபோது கோவூர் கிழார் புறாவுக்காகத் தன்னையே கொடுத்த சிபி வழிவந்தவன் என்று நயமாகப் புகழ்ந்தும் கொல்ல வரும் யானையைக் கண்டு குழந்தைகள் சிரிப்பதையும் எடுத்துக் கூறி மலையமான் மக்களைக் காப்பாற்றினார்.
புலவர் வெள்ளைக்குடி நாகனார் இவனை நேரில் கண்டு பாடி தன் நிலவரியைத் தள்ளுபடி செய்துகொண்டார்
புலவர் இடைக்காடனார் இவனிடம் பரிசில் வேண்டியபோது இவன் பிறர் மண்ணை வென்று பரிசில் வழங்குவது போல் பார்த்தான் என்கிறார். இவன் எப்போது தாக்குவான் என்று தெரியாமல் பகைவர் நாட்டு மக்கள் நடுங்கியது பற்றிப் புலவர் கோவூர் கிழார் குறிப்பிடுகிறார். இவன் பகைவரை வென்று அவர் தலையில் அணியும் முடிப் பொன்னால் தான் காலில் அணிந்துகொள்ள கழல் செய்து கொண்டான் என்று புலவர் ஆவூர் கிழார் குறிப்பிடுகிறார்.
புலவர் மூலங்கிழாரை இவன் எந்த ஊர்க்காரர் என்று வினவியபோது "உன் பகைநாட்டவரும் உன்னை விரும்புவர்" என்று கூறிப் பாடுகிறார்.
கிணை முழக்கிக் கொண்டு வாயிலில் நின்ற புலவர் எருக்காட்டூர்த் தாயங்கண்ணனார் பிறரை நாடாவண்ணம் தனக்குப் பரிசுகளை வழங்கினான் என்கிறார். பாணர் சுற்றத்துக்குப் பாற்சோறும் பரிசில் பொருள்களும் இவன் வழங்கியது பற்றி ஆலத்தூர் கிழார் குறிப்பிடுகிறார்.
ஐயூரிலிருந்து இந்தக் கிள்ளிவளவனைக் கண்டு பரிசில் பெற ஐயூர் முடவனார் என்னும் புலவர் சென்று கொண்டிருந்தார். கருவூரை அடுத்த தாமான் தோன்றி மலைப்பகுதி நாட்டை ஆண்ட தாமான் தோன்றிக்கோ என்னும் மன்னன் இவரைக் கண்டு முடம்பட்ட புலவருக்கு உதவும் வகையில் வண்டித்தேரும் எருதுக்களும் தந்து உதவினான் இவர் இந்தக் கிள்ளிவளவனிடம் வந்தபோது அவன் இறந்து விட்டான். அவனைப் புதைக்கப் பெரிய தாழி வனையும்படி இந்தப் புலவர் குயவனை வேண்டுகிறார்.
மழைத்துளி விழுவது போல் பொறியும்படி நெய்யில் வறுத்துத் தனக்கு இவன் உணவளித்ததாகப் புலவர் கோவூர் கிழார் குறிப்பிடுகிறார். அரசன் பிட்டை என்பானை இவன் போரில் காயப்படுத்தினான். நல்ல உணவும், நல்ல ஆடையும் தனக்கு நல்குமாறு இவனைப் புலவர் நல்லிறையனார் வேண்டுகிறார். தேர்வண் கிள்ளி என்று போற்றப்படும் இவனும் இவனது யானை இல்லாக் வெளிறும் தன்னைக் கலங்க வைக்கிறது என்று புலவர் பொத்தியார் குறிப்பிடுகிறார். இந்தக் கிள்ளி வளவன் சிறந்த வள்ளல் என்பதைப் புலவர் மாறோக்கத்து நப்பசலையார் குறிப்பால் உணர்த்துகிறார். இவனது உயிரை எமன் கொண்டு சென்றிருக்க முடியாது. காரணம் இவன் பெருவீரன். இவனிடம் இவனது உயிரைத் தானமாகக் கேட்டுப் பெற்றிருக்க வேண்டும் என்கிறார்.
இந்த வளவன் பாடிய பாடல்கள்
வருபவர்களுக்கெல்லாம் உண்ண உணவு தருவதோடு அவர்களின் இல்லத்தில் இருப்பவர்களுக்கு உணவு எடுத்துச் செல்லவும் உணவு வழங்கிய சிறுகுடி கிழான் பண்ணன் தான் வாழவேண்டிய நாளையும் எடுத்துக்கொண்டு நீண்ட நாள் வாழவேண்டும் என்று வாழ்த்திப் பாடுகிறான்.
மேற்கோள்
பகுப்பு:சங்ககால அரசர்கள்
பகுப்பு:சங்ககாலச் சோழர்‎
கிரைகிபர்ன் வனப் பூங்கா
கிரைகிபர்ன் வனப் பூங்கா (Craigieburn Forest Park) நியூசிலாந்து நாட்டின் தெற்குத் தீவிலுள்ள ஒரு பாதுகாக்கப்பட்ட பூங்காவாகும். ஆர்தர் கணவாய் தேசியப் பூங்காவிற்கு அடுத்ததாக வடக்கில் 447 சதுர கிலோமீட்டர் பரப்பளவில் இப்பூங்கா விரிந்துள்ளது.
இப்பூங்காவின் எல்லைகளில் ஒருபகுதி மாநில நெடுஞ்சாலை 73 உடன் சேர்ந்து அமைந்துள்ளது மற்றும் தெற்கு ஆல்ப்சு மலையின் கிழக்கு விலாப் பக்கத்திற்கு அருகில் உள்ளது.
உடைந்த நதி பனித்தரைப் பகுதியும் கிரைகிபர்ன் சமவெளி பனித்தரைப் பகுதியும் கிரைகிபர்ன் வனப் பூங்கா எல்லைக்குள்ளேயே அமைந்துள்ளன. நியூசிலாந்தில் உள்ள மற்ற அனைத்து பொது நிலங்களையும் பாதுகாப்பது போலவே பாதுகாப்புத் துறை இவற்றை பாதுகாக்கவும் வணிக நடவடிக்கைகளை ஒழுங்குபடுத்தவும் உரிய நிர்வாகத்தை மேற்கொள்கிறது.
நியூசிலாந்து வன சேவை அமைப்பு இப்பகுதியை ஒரு சோதனை வனப்பகுதியாகப் பயன்படுத்தியது. காட்டுப்பகுதிகளில் ஊசியிலை மரக்கன்றுகளின் பரவல் சுற்றுச்சூழல் பிரச்சினையாக இப்போது கருதப்படுகிறது.
உலகத் தாய்ப்பாலூட்டல் வாரம்
உலகத் தாய்ப்பாலூட்டல் வாரம் (World Breastfeeding Week, WBW) தாய்ப்பாலின் முக்கியத்துவத்தை உணர்த்தும் வகையில் ஆண்டுதோறும் ஆகத்து 1 முதல் ஆகத்து 7 வரை 120 இற்கும் மேற்பட்ட நாடுகளில் கொண்டாடப்படுகிறது. 2010 ஆம் ஆண்டில் 79 நாடுகளில் 488 அமைப்புகள், 406,620 தனியார்கள் கலந்துகொண்ட 540 நிகழ்வுகள் இடம்பெற்றுள்ளன.
தாய்ப்பாலூட்டலுக்கான உலகக் கூட்டமைப்பு, உலக சுகாதார அமைப்பு, ஐக்கிய நாடுகளின் சிறுவர் நிதியம் ஆகிய நிறுவனங்களின் உதவியுடன், தாய்ப்பாலூட்டலை ஊக்குவிக்கும் முகமாக 1991 ஆம் ஆண்டு முதல் இவ்வாரம் கொண்டாடப்பட்டு வருகிறது.
வெளி இணைப்புகள்
பகுப்பு:தாய்ப்பாலூட்டல் பகுப்பு:ஆகத்து சிறப்பு நாட்கள்
அரண்மனை 3
அரண்மனை 3 ( Aranmanai 3) என்பது சுந்தர் சி. இயக்கத்தில் 2021இல் வெளியான இந்திய தமிழ் மொழி நகைச்சுவை திகில் திரைப்படமாகும். இந்த படத்தில் சுந்தர் சி., ஆர்யா, ராசி கன்னா, ஆண்ட்ரியா ஜெரெமையா, சாக்‌ஷி அகர்வால், விவேக் (அவரது மரணத்திற்குப் பின் வெளியாகும் படம்), மைனா நந்தினி, யோகி பாபு, நளினி, மனோபாலா, சம்பத் ராஜ், ஓவி பண்டர்கர், வின்சென்ட் அசோகன் மற்றும் பலரும் நடிக்கின்றனர். படத்தில் பெரிய நட்சத்திர பட்டாளம் நடித்துள்ளது. இது அரண்மனை திரைப்படத் தொடரின் மூன்றாவது பாகமாகும். அவினி சினிமேக்ஸ் பதாகையின் கீழ் குஷ்பூ இப்படத்தை தயாரித்துள்ளார். யூ. கே. செந்தில் குமார் ஒளிப்பதிவையும், சி. சத்யா இசையமைப்பையும், பென்னி ஆலிவர் படத் தொகுப்பையும் மேற்கொண்டனர். படம் 14 அக்டோபர் 2021 அன்று திரையரங்கில் வெளியிடப்பட்டது. இந்த படம் எதிர்மறையான விமர்சனங்களைப் பெற்றது. ஆனால் திரையரங்க வசூலில் வெற்றி பெற்றது.
வெளி இணைப்புகள்
பகுப்பு:சி. சத்யா இசையமைத்த திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2021 தமிழ்த் திரைப்படங்கள் பகுப்பு:ஆர்யா நடித்துள்ள திரைப்படங்கள் பகுப்பு:விவேக் நடித்த திரைப்படங்கள் பகுப்பு:யோகி பாபு நடித்த திரைப்படங்கள் பகுப்பு:நளினி நடித்த தமிழ்த் திரைப்படங்கள் பகுப்பு:மனோபாலா நடித்த திரைப்படங்கள்
ஈத்தைல் எக்சனோயேட்டு
எத்தில் எக்சனோயேட்டு (Ethyl hexanoate) என்பது C8H16O2 என்ற வாய்ப்பாட்டைக் கொண்ட கரிம வேதியியல் சேர்மம் ஆகும். நிறமற்ற நீர்மமான இச்சேர்மத்தை எக்சனாயிக் அமிலத்தையும் எத்தனாலையும் கலந்து ஒடுக்க வினைக்கு உட்படுத்துவதன் மூலம் தயாரிக்க முடியும். அன்னாசிப்பழத்தின் இனிய சுவைமணத்தை எத்தில்யெக்சனோயேட்டு பெற்றுள்ளது.
மேற்கோள்கள்
பகுப்பு:எசுத்தர்கள் பகுப்பு:எத்தில் எசுத்தர்கள்
வெள்ளை
வெள்ளை ஒரு நிறமாகும் இவ்வுணர்வு மனிதக் கண்ணில் காணப்படும் நிறத்தை அறியக்கூடிய மூன்று வகை கூம்புக் களங்களை கிட்டத்தட்ட நிகரான அளவின் தூண்டுவதும் சுற்றுப்புறச் சூழலைவிட கூடிய ஓளிர்மையைக் கொண்டதுமான ஒளியால் ஏற்படுத்தப்படுகிறது. வெள்ளை உணர்வு சாயல் (hue), சாம்பல் நிறம் (grayness) அற்றதாக காணப்படும். வெள்ளொளியை பலவாறாக உண்டாக்க முடியும். சூரியன் அவ்வாறனதொரு மூலமாகும். மின்சார வெண்சுடர் இன்னொரு மூலமாகும். தற்கால ஒளிமூலங்களான உடனொளிர் விளக்கு, ஒளிகாவும் இருமுனையம் போன்றவையும் வெள்ளொளி மூலங்களாகும். தனது மேற்பரப்பில் பட்டுத் தெறிக்கும் ஒளியை மாற்றதாக எப்பொருளும் வெள்ளை நிறமாகத் தோன்றும்.
பூக்கள், முகில்கள், தூவிப்பனி போன்றவை வெள்ளை நிறமாக தோன்றுவதால் மானிட கலாச்சாரத்தில் வெள்ளை நிறம் முக்கிய இடத்தைப் பெற்றுள்ளது. பொதுவாக வெள்ளை நிறம் தூய்மை, சுத்தம் என்பவற்றைக் குறிக்கப் பயன்படுகிறது. வெள்ளை, கருப்பு நிறங்களிடையே காணப்படும் பாரிய வேறுபாட்டால் இவை வேற்றுமையைக் குறிக்க பயன்படுத்தப்படுகின்றன. சீன கலாச்சாரத்தில் வெள்ளை நிறம் சாவைக் குறிக்கிறது.
மேற்கோள்கள்
பகுப்பு:நிறங்கள்
புரம் (கிருஷ்ணகிரி)
புரம் (PURAM) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட  ஒரு வருவாய் கிராமம் ஆகும்.
மக்கள் வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில் 75  குடும்பங்கள் உள்ளன. கிராமத்தின் மொத்த மக்கள் தொகையானது 316 ஆகும். இதில் ஆண்கள் எண்ணிக்கை 158, பெண்களின் எண்ணிக்கை 158 என உள்ளது. மக்களின் கல்வியறிவு விகிதமானது 51.24 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
தட்டப்பாறை கெங்கையம்மன் கோயில்
தட்டப்பாறை கெங்கையம்மன் கோயில் தமிழ்நாட்டில் வேலூர் மாவட்டம், தட்டப்பாறை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. வைகாசி சிரசு திருவிழா மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:வேலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கோபாலசமுத்திரம் ஏகாம்பரநாதசாமி மற்றும் காமாட்சி அம்மன் கோயில்
கோபாலசமுத்திரம் ஏகாம்பரநாதசாமி மற்றும் காமாட்சி அம்மன் கோயில் தமிழ்நாட்டில் திருநெல்வேலி மாவட்டம், கோபாலசமுத்திரம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஏகாம்பரேஸ்வரர், காமாட்சி அம்மன் சன்னதிகளும், விநாயகர், உச்சினிமாகாளி அம்மன், சிறிய நந்தி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. கார்த்திகை மாதம் திருக்கார்த்திகை முக்கிய திருவிழாவாக நடைபெறுகிறது. மார்கழி மாதம் திருவிழா நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பிரிதிவிமங்கலம் அய்யனார் கோயில்
பிரிதிவிமங்கலம் அய்யனார் கோயில் தமிழ்நாட்டில் விழுப்புரம் மாவட்டம், பிரிதிவிமங்கலம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அய்யனார், பூரணி, பொற்கலை சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
யப்பானிய சிற்றெலி
யப்பானிய சிற்றெலி (Japanese mole; மொகெரா வோகுரா), தெம்மின்க்கின் சிற்றெலி என்றும் அழைக்கப்படுகிறது. இது யப்பானில் மட்டுமே காணப்படும் சிற்றெலி ஆகும். இது காடுகளில் 3.5 ஆண்டுகள் வரை வாழக்கூடியது.
கோபி சிற்றெலி (மொ. கோபெயே) முன்னர் ஒரு தனித்துவமான சிற்றினமாக விவரிக்கப்பட்டது. ஆனால் இப்போது ''மொ. வோகுராவுடன் தெளிவாக'' அறியப்படுகிறது
இடப்பெயர்வு
யப்பானிய சிற்றெலி (மொகெரா வோகுரா) இடம்பெயர்வதற்கு இரண்டு முறைகளைப் பயன்படுத்துகிறது: ஊர்ந்து செல்வது மற்றும் புதைவது. இது வலிமையான நரம்பியல் கட்டுப்பாட்டின் மிகவும் வளர்ந்த பொறிமுறையைப் பற்றிய நுண்ணறிவுடையது. ஜப்பானிய சிற்றெலின் மார்பு மற்றும் இடுப்பு முதுகெலும்பில் உள்ள நரம்பியல் இணைப்புகள் இதன் முன் மற்றும் பின்னங்கால்களுடன் மிகவும் வலுவான தொடர்பைக் கொண்டுள்ளன. இவை இயக்கத்திற்கு உதவுகின்றன.
புளோரஸ் மூஞ்சூறு
புளோரஸ் மூஞ்சூறு (சன்கசு மெர்டென்சி) என்பது இந்தோனேசியாவின் புளோரஸ் தீவில் மட்டுமே காணப்படும் ஒரு வெள்ளை-பல் மூஞ்சூறு ஆகும். வாழ்விட இழப்பு மற்றும் வரையறுக்கப்பட்ட வரம்பு காரணமாக இது அருகிய இனமாகப் பட்டியலிடப்பட்டுள்ளது.
விளக்கம்
புளோரஸ் மூஞ்சூறு தலை-உடல் நீளம் 62 முதல் 68 மி.மீ. ஆகும். இதன் வால் 54 முதல் 62 மி.மீ. நீளமுடையது. புளோரஸ் மூஞ்சூறுவின் உரோமம் சிவப்பு கலந்த பழுப்பு முதல் அடர் பழுப்பு வரை இருக்கும். இதன் முதுகு மற்றும் வயிற்றுப் பக்கங்களுக்கு இடையே குறிப்பிடத்தக்க வண்ண வேறுபாடுகள் இல்லை. முடி ஒப்பீட்டளவில் நீளமானது. முன் கால்கள் மற்றும் பின் கால்கள் மற்றும் காதுகளின் மேல் பகுதிகள் மற்றும் கீழ் பகுதிகள் கருமையாக இருக்கும். பாதங்கள் நீளமானவை.
மேற்கோள்கள்
பகுப்பு:இந்தோனேசியப் பாலூட்டிகள் பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம் பகுப்பு:மூஞ்சூறு
இராமலிங்க அடிகள்
வள்ளலார் என்று அழைக்கப்படும் இராமலிங்க அடிகளார் (Thiruvarutprakasa Vallalār Chidambaram Ramalingam, 5 அக்டோபர் 1823 – 30 சனவரி 1874) ஓர் ஆன்மீகவாதி ஆவார். "எல்லா மதங்களிலும் உள்ள உண்மை ஒன்றே" என்பதை குறிக்கும் வண்ணம், இவர் தோற்றுவித்த மார்க்கத்திற்கு "சர்வ சமய சமரச சுத்த சன்மார்க்க சங்கம் " என்று பெயரிட்டார். சைவ சமயத்தில் பல்வேறு சீர்திருத்தங்கள் செய்த வள்ளலாரை பழமைவாதிகள் கடுமையாக எதிர்த்தனர். இவர் சாதிய பாகுபாடுகளை கடுமையாக சாடினார்.
"வாடிய பயிரைக் கண்டபோதெல்லாம், வாடினேன்" என்று பாடிய வள்ளலார், 1867-ல் கடலூர் மாவட்டம் வடலூரில் " சத்ய ஞான சபை " என்ற சபையை நிறுவினார். இங்கு வரும் அனைவருக்கும் 3 வேளையும் உணவு இலவசமாக வழங்கப்பட்டது. இன்றளவும் செயல்பட்டு வரும் இந்த தர்ம சபை வள்ளலார் பெயரால் லட்சக்கணக்கான மக்களுக்குப் பசியாற்றி வருகிறது. தர்ம சபைக்கான உணவுப் பொருட்களை தமிழ்நாடு அரசு குறைந்த விலைக்கு வழங்கி வருவது குறிப்பிடத்தக்கது.
எதிலும் பொது நோக்கம் வேண்டும், பசித்தவர்களுக்கு சாதி, மதம், இனம், மொழி வேறுபாடு கருதாது உணவளித்தல் வேண்டும், மத வெறி கூடாது ஆகியவை இவரின் முக்கிய கொள்கைகள் ஆகும். இவர் பாடிய ஆறாயிரம் பாடல்களின் தொகுப்பே 'திருவருட்பா' என்று அழைக்கப்படுகிறது. இவரது சேவையை கருத்தில் கொண்டு, இந்திய அரசு 2007ல் இவருக்கு அஞ்சல் தலை வெளியிட்டு கௌரவித்தது.
பிறப்பு
இவர் கடலூர் மாவட்டம் சிதம்பரத்தில் இருந்து 10 மைல் தொலைவில் உள்ள மருதூரில் புரட்டாசி 19 (5 அக்டோபர் 1823) இல் கருணீகர் குலத்தில் பிறந்தவர். பெற்றோர் இராமையாபிள்ளை, சின்னம்மையார். இவரோடு சபாபதி, பரசுராமன், உண்ணாமுலை, சுந்தராம்பாள் ஆகிய நால்வரும் உடன்பிறந்தவர்கள். இராமலிங்கர் பிறந்த ஆறாம் மாதத்திலேயே தந்தையை இழந்தார். தாயார் குழந்தைகளோடு பொன்னேரி சென்று வாழ்ந்தார். பின்னர் சென்னையில் ஏழு கிணறு பகுதி 39, வீராசாமி பிள்ளை தெருவில் உள்ள வீட்டில் குடியேறினார். அண்ணன் சபாபதி சமயச் சொற்பொழிவு செய்து வந்தார்.
கல்வி
இவரின் தமையனார் சிதம்பரம் சபாபதி பிள்ளை, தன் தம்பி இராமலிங்க சுவாமிகள் பெரிய அளவில் படிக்க வைத்து அவரை முன்னேற வைக்கவேண்டும் என்று விரும்பினார். ஆனால், இராமலிங்க சுவாமிகள் அவர்களுக்கோ கல்வியில் நாட்டம் செல்லவில்லை. ஆன்மிகத்தில் ஈடுபாடு காட்டினார். அவரை நல்வழிப்படுத்துவதற்காக, தன் குருநாதரான காஞ்சிபுரம் மகாவித்துவான் சபாபதி முதலியாரிடம் கல்வி பயில அனுப்பி வைத்தார் சிதம்பரம் சபாபதி பிள்ளை.
இராமலிங்க சுவாமிகள் அங்கும் சரியாக படிக்கவில்லை. வகுப்பு முடிந்ததும் கந்தகோட்டம் சென்று முருகனை வணங்குவார். ஒருநாள் இராமலிங்க சுவாமிகளை கவனிப்பதற்காக கந்தகோட்டம் முருகன் கோயிலுக்குச் சென்றார் காஞ்சிபுரம் மகாவித்துவான் சபாபதி முதலியார். முருகன் சன்னதி முன்பு அமர்ந்திருந்த இராமலிங்க சுவாமிகள்,
ஒருமையுடன் நினது திருமலரடி நினைக்கின்ற உத்தமர் தம் உறவு வேண்டும், உள்ளொன்று வைத்து புறமொன்று பேசுவார் உறவு கலவாமை வேண்டும் என்று மனமுருக பாடிக்கொண்டிருந்தார். பெரும் பொருளுடனான அப்பாடலை இராமலிங்க சுவாமிகள் பாடுவதைக் கண்ட காஞ்சிபுரம் மகாவித்துவான் சபாபதி முதலியார் மெய்மறந்து நின்று கண்ணீரே வடித்துவிட்டார்.
காஞ்சிபுரம் மகாவித்துவான் சபாபதி முதலியார், சிதம்பரம் சபாபதி பிள்ளையிடம், உனது தம்பி ஒரு தெய்வப்பிறவி. அவனுக்கு சாதாரண உலகியல் கல்வி தேவையில்லை. எனவே, இனிமேலும் அவனுக்கு கற்பிக்க தன்னால் முடியாது, என்று சொல்லிவிட்டார்.அதன் பிறகு இராமலிங்க அடிகளார் தன் இறைபணியில் ஆழ்ந்து பயணிக்க தொடங்கி விட்டார்.
பசியாற்றல்
thumb|right|250px|அரிசி மூட்டைகள் இருக்கும் இராமலிங்க அடிகளால் உருவாக்கப்பட்ட தருமசாலை இராமலிங்க அடிகள் மே 23, 1867 அன்று வடலூர் மக்களிடம் இருந்து 80 காணி நிலம் பெற்று தருமசாலையை தொடங்கினார். இந்த தருமசாலைக்கு வந்தவர்களுக்கு 3 வேளையும் உணவு வழங்கப்பட்டது. தற்போது தருமசாலைக்கான உணவுப்பொருட்களை தமிழக அரசு குறைந்த விலைக்கு வழங்கி வருகிறது என்பது பாராட்டுக்கு உரியதாகும். மக்களின் மிகுந்த துயரங்களுள் ஒன்றான பசியைப் போக்கிட வள்ளலார் வழி வகுத்தார். இன்றளவும் வள்ளலார் பெயரால் லட்சக்கணக்கான மக்களுக்குப் பசியாற்றப்படுகிறது. வடலூரில் தலைமை இடம் இருந்தாலும், உலகமெங்கும் அவரது கொள்கையைப் பின்பற்றுகின்றவர்கள் பசியாற்றுகிறார்கள்.
சத்திய ஞான சபை
தன் வாழ்வின் பெரும்பகுதியைச் சென்னையில் கழித்த இவர், நவீன சமுதாயங்களின் பிரச்சினைகளை உணர்ந்திருந்தார். அனைத்துச் சமய நல்லிணக்கத்திற்காக சன்மார்க்க சங்கத்தை நிறுவினார். அறிவுநெறி விளங்க சிதம்பரம் அருகே உள்ள வடலூரில் சத்திய ஞானசபையை அமைத்தார். இத்தகு உயரிய நோக்கங்களுக்காக தன் வாழ்நாளை அர்ப்பணித்துப் பணியாற்றினார். 1867ஆம் ஆண்டில் மக்களின் பசித்துயர் போக்க சத்திய தரும சாலையையும் நிறுவினார். அவர் வாழ்ந்த காலத்தில் அவருடைய சிந்தனைகள் மிகவும் முற்போக்குடையதாகக் கருதப்பட்டாலும், தற்பொழுது உலகெங்கும் அவருடைய சிந்தனைகளுக்கு ஒத்த கொள்கைகள் புரிந்துகொள்ளப்பட்டு பின்பற்றப்படுகின்றன.
இராமலிங்க அடிகள் கோட்பாடுகள்
சாகாக்கல்வி ஜீவகாருண்யம்
இராமலிங்க அடிகள் கொள்கைகள்
"எம்மத நிலையும் நின் அருள் நிலையில் இலங்குதல் அறிந்தனன் எல்லாம் சம்மதம் ஆக்கிக் கொள்கின்றேன் அல்லால் தனித்து வேறு எண்ணியது உண்டோ? செம்மல் உன்பாதம் அறிய நான் அறியேன் சிறிதும் இங்கு இனித்துயர்ஆற்றேன் இம்மதிக்கு அடியேன் குறித்தவாறு உள்ளது இயற்றுவது உன்கடன் எந்தாய்"
- திருவருட்பா
அதாவது எந்த சமயத்தின் நிலைப்பாட்டையும், எல்லா மத நெறிகளையும் சம்மதம் ஆக்கிக் கொள்கிறேன் என்கிறார்.
திருவருட்பா
இவர் பாடிய ஆறாயிரம் பாடல்களின் திரட்டு, திருவருட்பா என்று அழைக்கப்படுகிறது. இது ஆறு திருமுறைகளாக பகுக்கப்பட்டு உள்ளது. திருவருட்பா, முதலில் இராமலிங்கஅடிகளின் தலைமைச் சீடர் தொழுவூர் வேலாயுதனாரால் நான்கு திருமுறைகளாக வெளியிடப்பட்டன. பின்னர் ஐந்தாம், ஆறாம் திருமுறைகள் வெளியிடப்பட்டன. முன்னாள் தமிழக அறநிலையத்துறை ஆணையாளர் பாலகிருஷ்ணன், இராமலிங்கரின் உரைநடை, கடிதங்கள் முதலியவற்றைத் தனி நூலாகத் தொகுத்து வெளியிட்டார். பின்னர் ஊரன் அடிகளும் காலமுறைப் பதிப்பு வெளியிட்டுள்ளார்.
அருள் விளக்க மாலைப் பாடல் (4174)
நால்வருணம் ஆசிரமம் ஆசாரம் முதலா நவின்றகலைச் சரிதம் எலாம் பிள்ளைவிளை யாட்டே மேல்வருணம் தோல்வருணம் கண்டறிவார் இலைநீ விழித்திதுப்பார் என்றெனக்கு விளம்பியசற் குருவே
கண்டன நூல்கள்
வள்ளலார் எழுதிய திருவருட்பாவுக்கு எதிராக பல கண்டன நூல்கள் வெளிவந்தன. வள்ளலார் மேற்கொண்ட சமய சீர்திருத்தத்தால் அவரை அன்றைய சைவவாதிகள் ஏற்கவில்லை. இதன் தொடர்ச்சியாக வள்ளலார் எழுத்துக்களையும் புறம் தள்ளினர். எதிர்ப்பு தெரிவித்து கண்டனம் செய்தனர். வள்ளலார் முன் வைத்த மாற்றுப் பண்பாட்டையும் மறுத்தனர். 1868 இல் சண்முகம் பிள்ளை என்பவரால் திருவருட்பா தூஷண பரிகாரம் என்னும் நூலின் வழி இவ்விவாதம் தொடங்க ஆரம்பித்தது. 1869 இல் போலியருட்பா மறுப்பு என்ற நூல் எழுதப்பட்டது; இது அருட்பா அல்ல, போலி அருட்பா என்று பல காரணங்களைக் கூறி இந்நூல் மறுத்தது. இதற்கு எதிராக 12 கண்டன நூல்கள் வெளிவந்தன.
1904 இல் நா. கதிரைவேற்பிள்ளை வள்ளலாருக்கு எதிராக இராமலிங்கம் பிள்ளை பாடல் ஆபாச தர்ப்பணம் அல்லது மருட்பா மறுப்பு என்ற நூலை எழுதி வெளியிட்டார். இந்நூலுக்கு மறுப்பாக ம. தி. பானுகவி என்பவர், 1905 இல் இராமலிங்கம் பிள்ளை பாடல் ஆபாச தர்ப்பண கண்டன நியாய வச்சிர குடாரம் என்ற நூலை எழுதி வெளியிட்டார். சைவ சமயத்தில் சீர்திருத்தம் செய்த வள்ளலாரை பழைமை வாதிகள் ஏற்றுக் கொள்ள மறுத்த நிகழ்வுகளாகவே இக்கண்டன நூல் போக்குகளைப் பார்க்கலாம்.
வள்ளலாருக்கு எதிராக வழக்குமன்றத்தில் வழக்கு தொடர்ந்தவர் ஆறுமுக நாவலர்.
நினைவு அஞ்சல்தலை
இந்திய அரசு இவரது சேவையை கருத்தில் கொண்டு 2007 ஆகத்து 17இல் அஞ்சல் தலை வெளியிட்டு சிறப்பித்தது.
வெளி இணைப்புகள்
பகுப்பு:சித்தர்கள் பகுப்பு:தமிழ் மெய்யியலாளர்கள் பகுப்பு:1823 பிறப்புகள் பகுப்பு:கடலூர் மாவட்ட நபர்கள் பகுப்பு:சைவ சமய சித்தர்கள் பகுப்பு:இந்தியாவில் காணாமல் போனவர்கள்
கிட்டசூராம்பாளையம் ஊராட்சி
கிட்டசூராம்பாளையம் ஊராட்சி (Kittasoormapalayam Gram Panchayat), தமிழ்நாட்டின் கோயம்புத்தூர் மாவட்டத்தில் உள்ள பொள்ளாச்சி வடக்கு வட்டாரத்தில் அமைந்துள்ளது. இந்த ஊராட்சி, பொள்ளாச்சி சட்டமன்றத் தொகுதிக்கும் பொள்ளாச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1440 ஆகும். இவர்களில் பெண்கள் 726 பேரும் ஆண்கள் 714 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:பொள்ளாச்சி வடக்கு ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
மோட்டார் சுந்தரம் பிள்ளை
மோட்டார் சுந்தரம் பிள்ளை 1966 ஆம் ஆண்டு வெளிவந்த தமிழ்த் திரைப்படமாகும். பாலு இயக்கத்தில் வெளிவந்த இத்திரைப்படத்தில் சிவாஜி கணேசன், சௌகார் ஜானகி மற்றும் பலரும் நடித்திருந்தனர்.
கார்லொசு சிலிம்
கார்லொசு சிலிம் எலூ (Carlos Slim Helú, பிறப்பு: சனவரி 28, 1940), என்பவர் மெக்சிக்கோவைச் சேர்ந்த பொறியாளரும், வர்த்தகரும் கொடையாளியும் ஆவார். இவர் தொலைத்தொடர்பு வணிகத்தில் பெருமளவு ஈடுபட்டுள்ளார். இவர் தற்போது (2013 இல்) உலகின் முதலாவது பணக்காரர் என்ற நிலையை எட்டியுள்ளார். இவரது சொத்துக்களின் மதிப்பீடு 73பில்லியன் அமெரிக்க டாலர்கள் ஆகும்.
சுவரெலும்பு
சுவரெலும்பு (Parietal bone) மனித மண்டையோட்டின் பக்கவாட்டுப் பகுதியையும் மேற்பகுதியையும் ஆக்குகின்ற எலும்பாகும். இது வலது, இடது என இரு எலும்புகளாகக் காணப்படுகிறது. ஒவ்வொரு எலும்பும் ஒழுங்கற்ற நாற்கர வடிவுடையது; இரண்டு மேற்பரப்புக்கள், நான்கு ஓரங்கள், நான்கு கோணங்கள் கொண்டது.
வெளி மேற்பரப்பு
வெளிமேற்பரப்பு குவிவானதாகவும் வழுவழுப்பானதாகவும் காணப்படும். எலும்பின் மையப்பகுதிக்குச் சற்றுக் கீழே நெடுக்கையாக எலும்பைக் குறுக்காகப் பிரித்து இரண்டு வளைந்த வரிகள் காணப்படும் இவை மேல், கீழ் கடைநுதல்வரிகள் (superior and inferior temporal lines) எனப்படும். மேற் கடைநுதல்வரியில் கடைநுதற் தசைப்படலமும் (temporal fascia), கீழ் கடைநுதல்வரியில் பொட்டுத்தசையின் மேற்பாகமும் (temporal muscle) தொடுக்கப்படுகிறது. மேற் கடைநுதல்வரியின் மேலே புறப்பக்க மேடு (parietal eminence) என அழைக்கப்படும் ஒரு உயர்வு காணப்படும். மேற் கடைநுதல்வரியின் மேலே உள்ள அனைத்துப்பகுதிகளும் மேல் மண்டையோட்டுத் தசைநாண்படலத்தால் (epicranial aponeurosis) மூடப்பட்டிருக்கும். வரிகளின் கீழே உள்ள பகுதி பொட்டுக் குழிவின் (temporal fossa) ஒரு பகுதியை ஆக்குகிறது, இங்கே பொட்டுத்தசை இணைக்கப்படுகிறது.
ரெங்கநாதன் விசைப்பலகை
thumb|500px|இலங்கைச் சீர்தர விசைப்பலகைத் தளக்கோலம் ரெங்கநாதன் விசைப்பலகை அல்லது இலங்கை சீர்தர விசைப்பலகை என்பது இலங்கை அரசினால் சீர்தரப்படுத்தப்பட்ட தமிழ் விசைப்பலகைத் தளக்கோலமாகும். இலங்கையில் அரச அலுவலகங்களிலும் ஏனைய பணிகளிலும் தமிழைக் கணினியில் உள்ளீடு செய்வதற்கு இந்த விசைப்பலகைத் தளக்கோலமே உத்தியோகபூர்வமாகப் பரிந்துரைக்கப்பட்டுள்ளது.
சுவரெலும்பு
வெளி மேற்பரப்பு
பின்புறப் பகுதியில் எலும்பின் மேல் வகிட்டு ஓரத்தின் அருகே புறப்பக்கத் துவாரம் (parietal foramen) காணப்படுகிறது, இது மேல் வகிட்டுக் காற்றுக்குடாவுடன் (superior sagittal sinus) இணையும் தமனியையும் சிலவேளைகளில் பிடரி நாடியின் சிறிய பிரிவையும் தன்னூடே புகவிடுகிறது.
ரெங்கநாதன் விசைப்பலகை
இலங்கை அரசினால் முதலில் தமிழ் 99 விசைப்பலகைத் தளக்கோலமே சீர்தரமாக்கப்பட்டிருந்தபோதிலும் இலங்கைக் கணினிப் பயனர்களிடையே மேற்கொள்ளப்பட்ட கருத்துக்கணிப்புக்களின் அடிப்படையில் தமிழ் 99 கைவிடப்பட்டு ரெங்கநாதன் வடிவம் பரிந்துரைக்கப்பட்டுள்ளது.
சுவரெலும்பு
உள் மேற்பரப்பு
உள்மேற்பரப்பு குழிவானது, இங்கு காணப்படும் சிறு மடிப்புக்களும் பள்ளங்களும் மூளையின் மடிப்புகளுக்குரியதாக விளங்குகிறது, மேலும் எண்ணிக்கையில் கூடியளவில் மிகச்சிறிய சுவடுகள் நடு மூளையமென்சவ்வுக் குருதிக்குழாய்களின் சிறிய கிளைகளுக்குரியதாகும், இவை ஆப்புருக் கோணத்தில் (sphenoidal angle) இருந்து மேல் நோக்கியும் பின் நோக்கியும் செல்கின்றன, மேலும் செதிலுரு ஓரத்தின் மைய மற்றும் பிற்புறப் பகுதிகளில் இருந்தும் செல்கின்றன.
ஓரங்கள்
thumb|430px|1 - இடவலப் பிணைப்பு, 2 - வகிட்டுப் பிணைப்பு, 3 - கவைப் பிணைப்பு
கோணங்கள்
நான்கு கோணங்கள்: முன்கோணம், ஆப்புருகோணம், பிடரிக்கோணம், முலையுருக் கோணம்
பகுப்பு:எலும்புகள் பகுப்பு:அச்செலும்புக்கூடு பகுப்பு:மண்டையோடு
ரெங்கநாதன் விசைப்பலகை
இலங்கையில் தற்போது சந்தையில் உள்ள மும்மொழி விசைப்பலகைகளில் இவ் இலங்கைச் சீர்தர விசைப்பலகைத் தளக்கோலமே பொறிக்கப்பட்டுள்ளது.
வரலாறு
இலங்கையில் சீர்தரமாக தமிழ் 99 தளக்கோலமே இருந்துவந்தது. இத்தளக்கோலம் பொதுவாக பயன்படுத்தப்படாமலிருந்தமையும் இதனைப்பயின்று கொள்ள இலங்கைப்பயனர்கள் தயக்கம் காட்டுவதும் உணரப்பட்டு இது தொடர்பாக ஆராயவென 2006 ம் ஆண்டு ஒக்டோபர் 25ம் நாள் கூட்டம் ஒன்று ஒழுங்கு செய்யப்பட்டது. அக்கூட்டத்தில் தமிழ் 99 இனைப் பயனர்கள் பரவலாக விரும்பவில்லை என்பதும் பெரும்பாலானோர் பாமினி வகை வடிவத்தையே கோரி நின்றதும் அறியப்பட்டது.
இக்கூட்டத்தினைத் தொடர்ந்து இலங்கைத் தகவற் தொழிநுட்ப முகவர் நிலையம் (ICTA) இவ்விசைப்பலகை விவகாரத்துக்கென ஒரு பணிக்குழுவை நியமித்தது. 3 மாதகாலப் பணிகளுக்குப் பின்னர், 2007 ம் ஆண்டு சனவரி 24ம் நாள் அக்குழு புதிய விசைப்பலகைத் தளக்கோலத்தினைப் பரிந்துரைத்தது.
thumb|400px|இலங்கையில் சந்தைப்படுத்தப்பட்டுள்ள மும்மொழி சீர்தர விசைப்பலகை. ரெங்கநாதன் தளக்கோலம் பொறிக்கப்பட்டிருக்கின்றமையைக் காண்க.
பெயர்க் காரணம்
ரெங்கநாதன் என்ற பெயர் இவ்விசைப்பலகைத் தளக்கோலத்துக்கு இடப்பட்டமைக்கு தெளிவான காரணங்கள் எதுவும் உத்தியோகபூர்வமாகச் சொல்லப்படவில்லை. பாமினி வகைத் தளக்கோலங்களைக் குறிக்க பேச்சளவில் பயன்படுத்தப்பட்டு வந்த இச்சொல் தற்காலிகமாகப் பயன்படுத்தப்பட்டு வருகிறது. ரெமிங்டன் என்ற தமிழ் தட்டச்சுப்பொறியின் பெயர் மருவி ரெங்கநாதன் என்று ஆகியிருக்கலாம் என்ற கருத்தும் உண்டு. சுசாதா அவர்களின் உண்மைப் பெயர் ரெங்கநாதன் என்பதாகும்
பாமினி
பாமினி தமிழ் எழுத்துருவானது ஹரன்கிறாப் எழுத்துரு வடிவமைப்பகத்தின் முதலாவது வெளியீடாகும். கனடாவில், ரொறொன்ரோவில் 1987இல் ஆரம்பிக்கப்பெற்று இன்றுவரை இருநூற்றைம்பதுக்கும் மேற்பட்ட பல முன்மாதிரியான நவீன வடிவங்களில் எழுத்துருக்களை வடிவமைத்து அறிமுகப்படுத்தியுள்ளது. இத்துடன் 'ஈழம்' எழுத்துருவும் அனைவருக்கும் கிடைக்கும் வண்ணம் இலவசமாக வெளியிடப்பெற்றிருந்தது குறிப்பிடத்தக்கதாகும். இது தமிழ்த்தட்டச்சு வரிசையில் ஒழுங்கமைக்கப்பெற்றிருப்பது இதன் ஒரு சிறப்பம்சமாகும்.
விசைப்பலகை இயக்கிகள்
இலங்கைச் சீர்தர விசைப்பலகை வடிவத்தில் தமிழை உள்ளிடுவதற்கான விசைப்பலகை இயக்கிகளும் ICTA நிறுவனத்தினரால் பொதுப்பயன்பாட்டுக்கு வெளியிடப்பட்டுள்ளன.
வெளி இணைப்புக்கள்
பகுப்பு:தமிழ் விசைப்பலகைகள்
புலிப்பட்டு ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
போரிசு நெம்த்சோவ்
இறக்கும் வரை நெம்த்சோவ் யாரோசுலாவ் வட்ட பிராந்திய நாடாளுமன்ற உறுப்பினராகவும், உருசியக் குடியரசுக் கட்சி, சொலிதார்னொஸ்த் என்ற எதிர்க்கட்சி இயக்கம் ஆகியவற்றின் தலைவர்களில் ஒருவராகவும் இருந்து வந்தார். விளாதிமிர் பூட்டினின் அரசை விமரிசித்து இவர் பல நூல்களை எழுதி வெளியிட்டுள்ளார்.
கல்வியும் ஆய்வும்
கார்க்கி அரசுப் பல்கலைக்கழகத்தில் பயின்று 1981 இல் இயற்பியலில் முதுகலைப் பட்டம் பெற்ற இவர், தனது 25வது அகவையில் இயற்பியலிலும், கணிதவியலிலும் முனைவர் பட்டம் பெற்றார். 1990 வரை இவர் கார்க்கி வானொலி-இயற்பியல் கல்விக் கழகத்தில் பணியாற்றி வந்தார். குவாண்டம் விசையியல், வெப்ப இயக்கவியல், ஒலியியல் ஆகியவற்றில் 60 இற்கும் மேற்பட்ட ஆக்கங்களை வெளியிட்டுள்ளார். ஒளியியல் சீரொளி ஒன்றை இவர் கண்டுபிடித்துள்ளார்.
வெளியிணைப்புகள்
பகுப்பு:உருசிய அரசியல்வாதிகள் பகுப்பு:1959 பிறப்புகள் பகுப்பு:2015 இறப்புகள் பகுப்பு:உருசிய இயற்பியலாளர்கள் பகுப்பு:கொலை செய்யப்பட்ட உருசியர்கள்
யமன் (பௌத்தம்)
thumb|200px|திபெத்திய யமன்
யமன் பௌத்தர்களால் வணங்கப்படும் ஒரு தர்மபாலர் ஆவார். இவர் நரகத்தின் அதிபதியாகவும் இறப்பவர்களுக்கு தீர்ப்பு அளிப்பவராகவும் இருக்கின்றார். பௌத்தர்கள் வணங்கும் யமனும் இந்து மதத்தில் வணங்கப்படும் யமனும் ஒரே தேவர்களாக இருப்பினும் இருவருக்குமான புராணக்கதைகள், கடமைகள், குணங்கள் ஆகியவற்றில் குறிப்பிடத்தக்க வேறுபாடுகள் உள்ளன. பௌத்தம் பரவிய அனைத்து இடங்களிலும் இவருடைய வழிபாடு காணப்படுகின்றது.
தேரவாத பௌத்தத்தில் யமன்
யமன் பௌத்தத்தில் இறப்பின் கடவுளாகவே ஏற்றுக்கொள்ளப்படுகிறார். மேலும் வெவ்வேறு நரகங்களை மேற்பார்வையிடுவதும் இவருடைய கடமைகளில் ஒன்றாக கருதப்பட்டது. இவருடைய பணி பாளி சூத்திரங்களில் தெளிவாக அறியப்படவில்லை. ஆனால் மக்களின் பரவலான நம்பிக்கையில் பல்வேறு கருத்துகள் தெளிவாக இருப்பினும் அனைத்தும் பௌத்த சித்தாந்தத்திற்கு ஒத்த கருத்துகளாக இருப்பதில்லை.
பெற்றோர்கள்,துறவிகள்,புனிதமானவர்கள் மற்றும் பெரியவர்களை தவறாக நடத்தியவர்கள் இறப்புக்கு பிறகு யமனிடம் அழைத்துச்செல்லப்படுகின்றனர். பிறகு யமன் அவர்களிடன் தங்களுடைய தீய நடத்தையைக் குறித்து என்றாவது கருதியது உண்டா என கேட்பார். அதற்கு அவர்கள் அச்செயல்களின் கர்ம பலன்களை குறித்து ஆலோசனை செய்ததில்லை என மீண்டும் மீண்டும் தெரிவிப்பர். அதன் விளைவாக அவர்களுடைய தீய கருமங்கள் தீரும் வரை அவர்கள் நரகத்தில் இடப்படுகின்றனர்.
புத்தகோசர் என்ற தேரவாத அறிஞர் யமனை விமானபேதன்(विमानपेत) என அழைக்கின்றார். அதாவது அவர் ஒரு கலப்பு நிலையில் இருப்பவர். ஒரு சமயம் நற்கர்மங்களின் பலனையும் வேறு சமயம் தீய கர்மங்களின் பலனை அனுபவிப்பவர் என்பதை இந்த பெயர் காட்டுகிறது. எனினும் ஒரு அரசராக தர்மத்தை தவறாதவர் எனவும் புத்தகோசர் கூறுகிறார்.(இந்து மதத்தில் இவரை யம தர்ம ராஜன் என அழைப்பது ஒப்பு நோக்கத்தக்கது.)
தேரவாத பௌத்த மக்களுடைய நம்பிக்கையின் படி, யமன் முதுமையை,நோய்,இயற்கை சீற்றங்கள் முதலியவற்றை மனிதர்கள் தர்மத்தை பின்பற்றுவதற்காக எச்சரிக்கையாக அனுப்புகின்றார். மக்கள் இறந்த பின்னர் யமனே அவர்களுக்கு தீர்ப்பளித்து அவர்களுடைய கர்மத்தின் படி, அவர்களை மனித உலக்த்திலோ, சொர்க்கத்திலோ அல்லது நரகத்திலோ மறுபிறப்பு எய்தும் வண்ணம் செய்கிறார். சில சமயம் ஒவ்வொரு நரகத்துக்கும் ஒரு யமன் இருப்பதாக நம்பப்படுகிறது(இந்து மற்றும் பௌத்த நம்பிக்கைகளின் படி நரகங்களில் பலவகை உள்ளன. தீய கருமங்களுக்கு தகுந்தாற்போல் அந்தந்த நரகங்கள் தண்டனையாக வழங்கப்பெறுகின்றன).
சீன மற்றும் ஜப்பானிய பௌத்தத்தில் யமன்
right|thumb|தர்மபாலராக யமன் சீனத்தில் யமனை யான் வாங் அல்லது யான்லுவோ என அழைக்கப்படுகின்றார். ஜப்பானில் இவரை என்மா எனவும் எம்மா எனவும் அழைக்கப்படுகின்றார்.
யமன் நரகத்தை ஆள்பவராக மட்டுமல்லாது நரகத்தில் இறந்தவர்களுக்கு தர்மத்தை வழங்குபவராகவும் கருதப்படுகிறார். அவர் எப்போது ஆண் வடிவிலேயே தோற்றம் அளிக்கிறார். தன்னுடன் ஒரு தூரிகை(சீன மற்றும் ஜப்பானிய மொழி பழங்காலத்தில் தூரிகையால் எழுதப்பட்டது), அனைத்து உயிர்களின் மரண தேதியையும் அடங்கிய புத்தகம் முதலியவற்றை வைத்துள்ளார். மேலும் காளை-முகன், குதிரை-முகன் என இருவர் இறந்தவர்களின் ஆன்மாக்களை ஒவ்வொன்றாக யமன் முன் கொண்டு வருகின்றனர். யமனும் அவர்களுடைய கர்மங்களுக்கு தகுந்தாற்போல் தீர்ப்பளிக்கிறார்.
யமன் என்பது தேவராக அல்லது பதவியாக(யம பதவி) கருதப்படுகிறது. பல நல்ல மனிதர்கள் யம பதவி அளிக்கப்பட்டதாக புராணக்கதைகள் உள்ளன,
திபெத்திய பௌத்தத்தில் யமன்
thumb|யமாந்த வஜ்ரபைரவர் திபெத்தில் யமன் சம்சாரத்தை வழிநடுத்துபவராக கருதப்படுகிறார். எனினும் இவர் பயங்கரமாகவே சித்தரிப்படுகிறார். பவச்சக்கரத்தில் வாழ்வின் அனைத்து நிலைகளும் இவருடைய பயங்கரமான கரங்களுக்கு நடுவிலேயோ அல்லது இவருடைய தாடைகளுக்கு நடுவிலேயோ தான் சித்தரிக்கப்படுகிறது. யமனின் துணை யமி என கருதப்படுகிறார்.
மேலும் திபெத்திய பௌத்தத்தில் யமனை மரணத்தின் உருவகமாக கருதுகின்றனர். எனவே தான் மரணத்தை அழிப்பவர் என்ற பெயரில் மஞ்சுஸ்ரீயின் உக்கிர வடிவம் யமாந்தகர் என அழைக்கப்படுகிறது.
மேற்கோள்கள்
பகுப்பு:பௌத்த தேவதாமூர்த்திகள் பகுப்பு:தர்மபாலர்கள் பகுப்பு:சப்பானியக் கடவுள்கள்
கெல்லி கிளார்க்சன்
மேற்கோள்கள்
பகுப்பு:1982 பிறப்புகள் பகுப்பு:ஆங்கில அமெரிக்கர்கள் பகுப்பு:வாழும் நபர்கள் பகுப்பு:அமெரிக்க நடிகைகள் பகுப்பு:அமெரிக்கத் திரைப்பட நடிகைகள் பகுப்பு:அமெரிக்க பெண் பாடகர்கள் பகுப்பு:கிராமி விருது வென்றவர்கள்
தானே மாவட்டம்
தாணே மாவட்டம் என்பது மகாராஷ்டிராவில் உள்ள மாவட்டமாகும். இதன் தலைமையகம் டாணேயில் அமைந்துள்ளது.
ஆட்சிப் பிரிவுகள்
இதை ஏழு வட்டங்களாகப் பிரித்துள்ளனர். அவை:
நகரங்கள்
இந்த மாவட்டத்தில் 6 மாநகராட்சிகள் உள்ளன. அவைகள்:
போக்குவரத்து
மும்பை புறநகர் ரயில் அனைத்து பகுதிகளையும் இனக்கிறது
இணைப்புகள்
பகுப்பு: பகுப்பு:மகாராட்டிர மாவட்டங்கள்
அகலங்கண் ஊராட்சி
அகலங்கண் ஊராட்சி (Agalangan Gram Panchayat), தமிழ்நாட்டின் நாகப்பட்டினம் மாவட்டத்தில் உள்ள நாகப்பட்டினம் ஊராட்சி ஒன்றியத்தில் அமைந்துள்ளது. இந்த ஊராட்சி, கீழ்வேலூர் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
செண்டாய்
thumb|தொடுவானம், செண்டாய் மத்திய நகரம் thumbnail|right|செண்டாய் மத்திய நகரம்
செண்டாய் (ஜப்பானிய மொழி:仙台市, Sendai-shi) மத்திய ஜப்பானில், தொக்கு மண்டலத்தில், மியாகி மாவட்டத்தின் அதிகார எல்லைக்கு உட்பட்ட 12 நகரங்களுக்கு, மத்திய நகரம் ஆகும். இந்நகரம் ஜப்பானின் தலைநகரான டோக்கியோவில் இருந்து 300 கி.மீ தூரத்தில் வடக்கே அமைந்துள்ளது, நடைமுறையில் செண்டாய் மத்திய நகரம் 10 இலச்சம் மக்கள்தொகையையும், செண்டாய் பெருநகரம் 22 இலட்சம் மக்கள்தொகையையும் கொண்டது. இங்கு புகழ்பெற்ற தொக்கு பல்கலைக்கழகம் உள்ளது.
செண்டாய் நிலநடுக்கமும் ஆழிப்பேரலையும்
மார்ச் 11, 2011 அன்று ஜப்பான் வரலாற்றிலே நிலநடுக்கங்களை பதிவு செய்ய ஆரம்பிக்கப்பட்டதில் இருந்து ஜப்பானில் எற்பட்ட மிகப்பெரிய நிலநடுக்கமாகும் 8,9 என USGS-வால் பதிவு செய்யப்பட்டுள்ளது. நிலநடுக்கமும் நிலநடுக்கத்தின் விளைவால் ஏற்பட்ட ஆழிப்பேரலையாலும் செண்டாய் நகரம் மிகப்பெரிய சேதத்துக்கு உள்ளாகியது.
References
பகுப்பு:ஜப்பானிய நகரங்கள்
உக்கேரி சட்டமன்றத் தொகுதி
உக்கேரி சட்டமன்றத் தொகுதி (Hukkeri Assembly constituency) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பெலகாவி மாவட்டத்தில் உள்ளது. சிக்கோடி மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 7 ஆகும்.
சட்டமன்ற உறுப்பினர்கள்
குறிப்பு
மேற்கோள்கள்
பகுப்பு:கர்நாடக சட்டமன்றத் தொகுதிகள் பகுப்பு:பெளகாவி மாவட்டம்
துணிகர மூலதனம்
துணிகர மூலதனம் என்பது ஒரு வணிகத்தின் தொடக்க கட்ட நிலையில் வழங்கப்படும் மூலதனம் ஆகும். அந்த வணிகம் நல்ல பொருளை அல்லது சேவையை வழங்குவதால் அல்லது விருத்திசெய்வதால், அதற்கு நிறைய வளர்ச்சி வாய்ப்புகள் இருக்கு என்று கருதி இத்தகையை தொடக்க வணிகங்களுக்கு மூலதனம் வளங்கப்படுகிறது. இதற்கு கைமாறாக அவர்கள் அந்த வணிகத்தில் ஒரு பங்கைப் பெறுவர். பொதுவாக உயிரித்தொழில்நுட்பம், தகவல் தொழில்நுட்பம், மென்பொருள் போன்ற துறைகளில் இந்தகைய துணிகர மூலதனங்கள் கூடதலாக பயன்படுத்தப்படுகின்றன.
பகுப்பு:துணிகர மூலதனம் பகுப்பு:தொழில் முனைவு
தாரைப் பொறி
thumb|right|ஃபுளோரிடாவிலுள்ள தேசிய வான் பாதுகாப்பு தளத்தில் சோதனை செய்யப்படும் பிராட் & விட்னி F100 [[சுழல் விசிறி எந்திரம். இவ்வெந்திரம் F-15 Eagle வானூர்திக்கானது.  பின்னணியில் உள்ள குடைவு சத்தத்தைக் குறைக்கவும் புறப்போக்கை வெளியேற்றவும் பயன்படுகிறது.]]
தாரை இயந்திரம் (Jet engine) என்பது, நியூட்டனின் இயக்க விதிகளின் அடிப்படையில் உயர் வேகத்தில் புறந்தள்ளப்படும் காற்றுத்தாரையினால், உந்துவிசையை பிறப்பிக்கும் ஒரு எதிர்வினை இயந்திரம் (reaction engines) ஆகும். இவ்வகையாய் உந்து விசை பிறப்பித்தல் ”தாரை உந்துகை” (jet propulsion) எனப்படும். தாரை இயந்திரங்கள் என்ற பரந்த வரையறைக்குள், உலைத்தாரை (turbo-jet), உலைச்சுழலி (turbofan), உலைச்சுழல் உந்தி (turboprop), ஏவூர்தி (rocket engine), திணிப்புத்-தாரை(ramjet) மற்றும் சுண்டு இயக்கத்தாரை (pulsejet) எனப் பல் வகைப்பட்ட இயந்திரங்களும் அடங்கும். பொதுவாக தாரைப் இயந்திரங்களெல்லாம் அனல் இயந்திரங்களே (combustion engines), எனினும் அனலறு (non combustion engines) தாரை இயந்திரங்களும் உண்டு.
கோவிந்தபேரி ஊராட்சி
கோவிந்தபேரி ஊராட்சி (Govindaperi Gram Panchayat), தமிழ்நாட்டின் திருநெல்வேலி மாவட்டத்தில் உள்ள கடையம் ஊராட்சி ஒன்றியத்தில் அமைந்துள்ளது. இந்த ஊராட்சி, ஆலங்குளம் சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1590 ஆகும். இவர்களில் பெண்கள் 835 பேரும் ஆண்கள் 755 பேரும் உள்ளனர்.
தாரைப் பொறி
பொதுவான சொல்லாடலில், “தாரை இயந்திரங்கள்” என்பது, 'காற்று-உறிஞ்சும்' 'உள் அனல்' (air breathing internal combustion) தாரை இயந்திரங்களையே குறிக்கும். இவையாவும் 'ப்ரேட்டன்’ சுழல்வு (Brayton Cycle), எனும் 'வெப்ப இயக்கவியல் தொடர்முறையின்' (thermodynamic process) அடிப்படையில் இயங்குகின்றன. இவ்வாறான தாரை இயந்திரங்கள், அடிப்படையில் காற்றமுக்கி (compressor), உலை அனல்குடம் (combustion chamber) சுழலாழி (turbine) உந்து பொழிவாயில் (propelling nozzle) ஆகிய அங்கங்களை உள்ளடக்கும். நுளை வாயினூடாக உள் உறிஞ்சப்படும் காற்று 'பல்லடுக்கு காற்றமுக்கியினால்' (multi stage compressor) படிமுறையாக ஒடுக்கப்பட்டு உயர் அமுக்கத்தில் உலை அனல் குடத்தில் எரிபொருளோடு அனலூட்டப் படுகின்றது. அவ்வாறு எரிவூட்டப்பட்ட உயர் வேகக் காற்று-எரிபொருள் கலவை, ஒரு பல்லடுக்கு சுழலாழியினை (turbine) இயக்குகின்றது. இச்சுழலாழி பல்லடுக்கு காற்றமுக்கி சுழற்றுவதற்கு தேவையான இயக்கச்சக்தியினை வழங்குகின்றது. சுழலாழியினைத் தாண்டி வரும் உயர்வேகக் காற்று-எரிபொருள் கலவை பின்னர் உந்து பொழிவாயின் ஊடாக உயர் வேகத்தில் வெளித்தள்ளப்படுகின்றது. பொழிவாயின் ஒடுங்கு வாய் அமைப்பு (convergence) சுழலாழியைத் தாண்டி வரும் காற்றின் வேகத்தை பன்மடங்காக உயர்த்தும் ஆற்றல் கொண்டது. இவ்வாறு உயர் வேகத்தில் வெளித்தள்ளப்படும் காற்றுத்தாரை வானோடம் முன் நகரத் தேவையான உந்துவிசையை பிறப்பிக்கின்றது.
விவிலிய நபர்கள் அடக்கம் செய்யப்பட்ட இடங்களின் பட்டியல்
விவிலிய நபர்கள் அடக்கம் செய்யப்பட்ட இடங்களின் பட்டியல் சமய, பாரம்பரிய அடிப்படையில் அமைந்த பட்டியலாகும். இவ்விடங்கள் ஆதாரபூர்வமாக அமையாது, விவிலியம் உள்ளூர் மக்களின் வாய்வழிப் பாரம்பரியம் மூலம் அறியப்பட்டது. லெபனான், இசுரேல், பாலத்தீனப் பகுதிகள், ஈராக், ஜோர்தான், ஈரான் ஆகியன அப்புனித இடங்களைப் பாதுகாக்க நினைவுச் சின்னங்களை அமைத்துள்ளன. பல இடங்கள் பற்றிய விடங்கள் தலைமுறை தலைமுறையாக கொண்டு செல்லப்பட்டன என்பதற்கு பயணிகளின் வரலாற்றுக் குறிப்புக்களைக் கொண்டுள்ளன.
தாரைப் பொறி
தாரை விமானங்கள், இவ்வகையான தாரை இயந்த்திரங்களை தொலைதூர வான் பயணங்களுக்கு பயன்படுத்தின. தாரை விமானங்கள் அறிமுகமான ஆரம்ப காலங்களில் பெரும்பாலும் உலைத்தாரை (turbo jet) இயந்திரங்களே பயன்படுத்தப்பட்டன. எனினும் தாழொலி வேகப் (subsonic) பயணங்களில் உலைத்தாரை இயந்திரங்களின் வினைத்திறன் (efficiency) மிகவும் குறைவாகவே இருந்தது. நவீன தாழொலி வேக தாரை விமானங்கள் (subsonic jet aircraft), பெருமளவில் 'மிகைப் புறம் தள்ளும் உலைச்சுழலி' (high bypass turbo fan) இயந்திதிரங்களையே வழக்கமாகப் பயன்படுத்துகின்றன. இந்த இயந்திரங்க்ள், 'மீளசைவுள்ள ஆடுதண்டு சுழலுந்தி இயந்திரங்களினால்' (reciprocating piston driven propellor engines) இயக்கப்படும் விமானங்களை விட கூடிய வேகத்தையும், மிகுந்த எரிபொருள் நுகர் திறனையும் (fuel efficiency) கொனண்டவை.
கோவிந்தபேரி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
தாரைப் பொறி
வரலாறு
கி.பி. முதலாம் நூற்றாண்டில், ஏயோலிபைலின் கண்டுபிடிப்பிலிருந்தே தாரைப்பொறிகளின் வரலாறு தொடங்குகிறது, இந்த சாதனம், நீராவிசக்தியை இரண்டு தூம்புவாய்களுக்குள் செலுத்தி, ஒரு கோளத்தை அதன் அச்சை மையப்படுத்தி வேகமாக சுழலச் செய்தது. அறிந்தவரையில், இது எந்தவொரு இயந்திரசக்தியையும் நடைமுறைப் பயன்பாட்டையும் அளிக்காததால், அதிக அளவில் ஏற்கப்படவில்லை எனினும், ஒரு ஆர்வத்தை ஏற்படுத்தியது
கோவிந்தபேரி ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
தாரைப் பொறி
வரலாறு
சீனர்களால், 13ஆம் நூற்றாண்டில் கன் - பவுடரினால் இயக்கப்படும் ஏவூர்தியை ஒரு பட்டாசாக உருவாக்கப்பட்டு, பின்பு அது ஒரு வீழ்த்தமுடியாத ஆயுதமாக உருவெடுத்ததிலிருந்துதான் தாரை உந்துகையின் வரலாறு உண்மையில் பறக்கத்தொடங்கியது. சக்திமிகுந்ததாக இருந்தபோதிலும், இந்த ஏவூர்திகள் குறிப்பிட்ட பறக்கும்வேகத்திற்கு, குறைவான வினைத்திறனுடனே செயல்பட்டது. அதனால், தாரை உந்துகைத் தொழில்நுட்பம், ஒரு நூறாண்டுகளுக்கு மேலாகத் தேங்கித்தான் கிடந்தது.
கோவிந்தபேரி ஊராட்சி
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தாரைப் பொறி
வரலாறு
காற்றிழுப்பு தாரைப் பொறிகளின் ஆரம்பக்கட்ட முயற்சிகளெல்லாம், கலப்பினவடிவங்களே. அதில் முதலில் வெளியிலிருக்கும் ஒரு சக்திமூலத்தால் காற்றை அமுக்கி, எரிவாயுவுடன் அதைக் கலந்து, தாரைவிசைக்காக எரிக்கப்படும். செகண்டோ கேம்பினியின், வெப்பத்தாரையில் (thermojet), பொதுவாக இயக்கி-தாரை (Motorjet) எனப்படும் அந்தப்பொறியில், வழக்கமான தண்டுப் பொறியால் இயக்கப்பகும் ஒரு விசிறியால், காற்று அமுக்கப்படும். இந்த வடிவத்திற்கு எடுத்துக்க்காட்டுகள், கேப்ரோனி கேம்பினி N.1., மற்றும் இரண்டாம் உலகப்போரின் இறுதியில் ஓக்கா காமிக்கேஸ் விமானங்களை இயக்க உருவாக்கப்பட்ட ஜப்பானியரின், ட்ஸு - 11 பொறி. ஆனால், எதுவும் வெற்றியடையவில்லை; N.1 வழக்கமான பொறி மற்றும் உந்தி சேர்க்கையோடு அமைந்த மரபு வடிவமைப்பைவிட வும் மெதுவாக சென்றது.
இரண்டாம் உலகப்போர் தொடங்கும் முன்பே, பொறியாளர்கள் உந்தியை இயக்கும் பொறிகள் தங்களில் அதிகபட்சமாக அடைய இயலும் செயல்திறனில், கட்டுப்பாடுகள் இருப்பதை உணர்ந்தனர். இந்த கட்டுப்பாடிற்கு காரணம், உந்தி அலகுகள் ஒலியின் வேகத்தை அடையும்பொழுது உந்தி வினைத்திறன் குறைகின்றன. விமானத்தின் செயல்திறன் இந்த தடையைத் தாண்டி அதிகரிக்கவேண்டுமெனில், வேறு உந்துகை பொறியமைப்பை பயன்படுத்த ஒரு வழியைக் கண்டுபிடிக்க வேண்டும். இதுவே, ஒரு “ஆவி-விசையாழிப் பொறி”க்கான (பொதுவாக தாரைப் பொறி) உருவாக்கத்திற்கு உந்துதலாக அமைந்து, ரைட் சகோதரர்களின் முதல் விமானத்தைப்போன்றதொரு புரட்சியை வானூர்தித்துறைக்கு ஏற்படுத்தியது.
ஒரு தாரைப் பொறியின் முக்கியக்கூறாக அமைவது, பொறியிலிருந்தே ஒரு பகுதி சக்தியை எடுத்து, காற்றமுக்கியை இயக்கும் ஆவி-விசையாழிப் பொறியாகும். ஆனால், இந்த ஆவி-விசையாழிப் பொறி1930களில் உருவாக்கப்பட்ட திட்டம் இல்லை: 1791இல் இங்கிலாந்தைச் சேர்ந்த ஜான் பார்பருக்கு ஒரு நிலையான விசையாழிக்கான காப்புரிமை வழங்கப்பட்டது. முதன்முதலில் 1903இல் தான் ஒரு வெற்றிகரமாக ஓடும் சுயசார்பான ஆவி-விசையாழி நார்வே பொறியாளர் எகிடியஸ் எல்லிங்கால் கட்டமைக்கப்பட்டது. வடிவமைப்பிலும், நடைமுறை பொறியியலிலும், உலோகவியலிலும் இருந்த கட்டப்பாடுகளால் இவ்வகைப் பொறிகள் உற்பத்தியை அடைய தடைகளாக இருந்தன. முக்கியக்காரணங்களாக பாதுகாப்பு, நம்பகத்தனமை, எடை மற்றும் குறிப்பாக நிலைத்த செயல்பாடு அமைந்தன.
ஆவி-சுழற்பொறியை ஒரு விமானத்தை இயக்குவதற்காக பயன்படுத்த, முதல் காப்புரிமையை 1921இல் பிரெஞ்சுக்காரர் மேக்ஸிம் க்யுலாம் பதிவு செய்தார். அவரது பொறி, அச்சு-ஓட்ட சுழல்தாரை வகையைச்சார்ந்தது. “An Aerodynamic Theory of Turbine Design" (சுழல் பொறி வடிவமைப்பில் காற்றியக்கவியல் தத்துவம்) என்ற தலைப்பில் ஒரு ஆய்வறிக்கையை ஆலன் அர்னால்ட் கிரிஃபித் என்பவர் 1926இல் வெளியிட்டார்.
பயன்கள்
தாரைப்பொறி ஆகாய விமானம், ஏவுகணைகள் மற்றும் ஆளில்லா விமான வாகனங்களுக்கு சக்தியினை அளிக்கின்றது. ராக்கெட் இயந்திர வடிவு, வானவேடிக்கை, மாதிரி ஏவுகணை, விண்வெளி விமானம் மற்றும் இராணுவ ஏவுகணைகளுக்கு சக்தியினை கொடுக்கின்றன. தாரைப்பொறிகள் அதிவேக கார்களை இயக்குவதற்கு பயன்படுகின்றன. குறிப்பாக பந்தய கார்களை இயக்க பயன்படுகின்றன. தற்போது ஒரு டர்போ விசிறி பயன்படுத்தி இயக்கப்படுகிற கார்தான் நிலத்தின் மீது செல்லக்கூடிய வேகமான கார் என்ற சாதனையைப் பெற்றுள்ளது. இவை உந்தித்தள்ளும் திறனையும் அதிகரிக்கின்றது. ஜெட் இயந்திர வடிவமைப்புகள் அடிக்கடி விமானம் அல்லாத பயன்பாட்டிற்காக மாற்றப்படுகின்றது. எடுத்துக்காட்டாக தொழில்துறை வாயு விசையாழிகள். இவைகள் மின்னாற்றலை உருவாக்கவும், தண்ணீரின் சக்தியை அதிகரிக்கவும், இயற்கை வாயு அல்லது எண்ணெய் குழாய்கள் மற்றும் கப்பல்கள், இடத்தை விட்டு இடம் பெயருகின்ற வண்டிகளுக்கு உந்து விசையினை அளிக்கவும் பயன்படுகின்றன. தொழில்துறை வாயு விசையாழியால் 50,000 தண்டு குதிரைத்திறன் வரை உருவாக்க முடியும். இந்த இயந்திரங்கள் பல பிராட் & ஒயிட்னி J57 மற்றும் J75 என்ற பழைய இராணுவ டர்போ ஜெட்டிலிருந்து வடிவமைக்கப்பட்டவை. P&W JT8D குறைந்த அளவு விலகிச்செல்லக்கூடிய டர்போ விசிறியில் இருந்து வடிவமைக்கப்பட்ட விசையாழி 35,000 குதிரைத்திறன் வரை உருவாக்கக்கூடியது.
வகைகள்
மிகப்பெரிய வகையிலான தாரைப்பொறிகள் பயன்பாட்டில் உள்ளன. இவை அனைத்துமே உந்தித்தள்ளல் கொள்கையினையே பின்பற்றுகின்றன. காற்றினை சுவாசிக்கும் வகை பொதுவாக விமானங்கள் அனைத்தும் காற்றினை சுவாசித்து இயங்கும் தாரைப்பொறி வகைகளைச் சார்ந்ததுதான். பெரும்பாலும் காற்றினை சுவாசித்து இயங்கும் தாரைப்பொறிகள், டர்போ விசிறி தாரைப்பொறியில் தான் அதிகம் உபயோகிக்கப்படுகின்றன. இவைகள் ஒலியின் வேகத்திற்கு இணையாக சென்றாலும் அதிக பயனைத்தருகின்றன, குறைவான இழப்பினையே தருகின்றன.
விசையாழியால் சக்தி பெறும் வகை
வாயு விசையாழிகள் சுழலும் இயந்திரங்கள் ஆகும். இவைகள் ஓடும் எரிகின்ற வாயுவில் இருந்து ஆற்றலை பிரித்தெடுக்க உதவுகின்றன. இவைகள் எதிர்நீச்சாக செல்லகூடிய அழுத்தியுடன் கீழ்நிலை விசையாழி பொருத்தப்பட்டிருக்கும். இவைகளுக்கு நடுவில் ஒரு எரியும் அறை இருக்கும். விமான இயந்திரங்களில் இந்த மூன்று கூறுகளும் எரிவாயுவினை உற்பத்தி செய்பவை என்று அழைக்கப்படுகின்றன. வாயு விசையாழியில் அதிக வகைகள் உள்ளன. ஆனாலும் அவைகள் எரிவாயுவை உற்பத்தி செய்யும் முறையே பயன்படுத்துகின்றன.
வெளி இணைப்புகள்
பகுப்பு:தாரைப் பொறிகள் பகுப்பு:காற்றியக்கவியல் பகுப்பு:பாய்ம இயக்கவியல் பகுப்பு:வெப்ப இயந்திரவியல் பாகங்கள் பகுப்பு:20-ஆம் நூற்றாண்டுக் கண்டுபிடிப்புகள்
ஆக்சிடாசின்
ஆக்சிட்டாசின் அல்லது ஆக்ஃசிட்டாசின் (oxytocin ) (பிட்டோசின் (Pitocin), அல்லது சிண்ட்டோசினோன் (Syntocinon)  என்னும் பெயர்களில் விற்பனையாவது) என்பது முதன்மையாக மூளையில் ஒரு நரம்பணுக்குணர்த்தியாக செயல்படும் முலையூட்டிக்குரிய நொதியாகும். இது அல்ஃபா-ஐப்போஃபாமைன் (α–hypophamine) என்றும் அறியப்படும், 1953 ஆம் ஆண்டில், உயிவேதியியல் முறையில் வின்சென்ட் து விக்னேயவுத் மற்றும் சிலர் முதன் முதலாக ஒரு போளிபெப்டைட் நொதியை வரிசை முறைப்படுத்தி செயற்கைமுறையில் தயாரித்த பொருள் என்ற பெருமை ஆக்ஸிடாஸினுக்கு உண்டு.
ஆக்ஃசிட்டாசின் பெண்கள் இனப்பெருக்கம் செய்வதில் ஒரு முக்கிய பங்கை வகிக்கிறது: 1) வலி ஏற்படும் பொழுது கருப்பை வாய் மற்றும் யோனியுறை விரிவடைகிறது, மற்றும் 2) முலைக்காம்புகளை கிளர்ச்சியூட்டிய பிறகு, குழந்தையின் பிறப்பு மற்றும்  தாய்ப் பாலூட்டல், ஆகிய இரு செயல்பாடுகளையும் முறையாக எளிதாக்க உதவுகிறது. அண்மைக்காலங்களில் நடந்தேறிய ஆய்வுகளில், வெவ்வேறு நடத்தைக்கான காரணத்தில் ஆக்ஃசிட்டாசின் எவ்வாறு பங்களிக்கிறது என்று கண்டறிந்திருக்கிறார்கள். பாலுணர்வு, சமூக ஏற்பு, ஜோடி பிணைப்பு, கலக்கம், நம்பிக்கை, அன்பு, மற்றும் தாய் வழி நடத்தைகள் ஆகியவற்றில் அதன் பங்கு என்ன என்பதைப்பற்றியும் கண்டறிய ஆய்வுகள் மேற்கொண்டுள்ளார்கள்.
நடவடிக்கைகள்
ஆக்ஃசிட்டாசின் வெளியே புறத்திலும் மற்றும் மூளையிலும் நொதி சார்ந்த நடவடிக்கைகளை எடுத்து வருகிறது. ஆக்ஃசிட்டாசின் நடவடிக்கைகள் குறிப்பிட்ட, உயர்ந்த வகையிலான ஆக்ஃசிட்டாசின் வாங்கிகளுடன் தனிப்பட்ட முறையில் செயல்படுகிறது. ஆக்ஃசிட்டாசின் வாங்கிகள் ஒரு ஜி-புரதத்துடன்-இணைத்த வாங்கி யாகும், அதற்கு Mg2+ மற்றும் இரத்தக் கொழுப்பு தேவைப் படுகிறது. அது ராடாப்சின்-வகை (வகுப்பு I) குழு சார்ந்த ஜி-புரதத்துடன்-இணைத்த வாங்கிகளை சார்ந்துள்ளது.
வெளிப்புறத்து (நொதிகள் சார்ந்த) நடவடிக்கைகள்
குழந்தைகளுக்கு பால் சுரந்து தாய்ப்பால் ஊட்டும் தாய்மார்களில், ஆக்ஃசிட்டாசின் தாய்மார்களின் முலையின் சுரப்பிகளில் நடவடிக்கை எடுத்து, சுரக்கும் பாலை முலைக் காம்புத் தோலின் கீழ் அமைந்திருக்கும் புரைகள் வழியாக கைவிடச் செய்து, முலைக்காம்பு வழியாக பாலை வெளியேற்றலாம். குழந்தை பால் குடிப்பதற்காக முலைக்காம்பை உறிஞ்சுவதை முள்ளிய நரம்புகள் வழியாக முன்மூளை கீழுள்ளறை அதாவது ஐப்போத்தாலமசுக்கு தெரிவிக்கப் படுகிறது. இந்தக் கிளர்ச்சியூட்டுதல் காரணமாக ஆக்ஃசிட்டாசினை உருவாக்கும் நரம்பணுக்களை விட்டு விட்டு வெடிக்கச் செய்கிறது; இந்த வெடிப்புகள் காரணமாக பிட்யூட்டரி சுரப்பியில் அமைந்துள்ள நரம்புசுரப்பிகள் கொண்ட நரம்பு நுனிகளில் இருந்து ஆக்ஃசிட்டாசினை துடிப்புகள் மூலமாக சுரக்க வைக்கிறது. வெளியானால், பால் சுரக்கும் முதல் சில வாரங்களில் மேலோட்டமான ஆனால் அடிக்கடி நல்ல வலியுடன் கூடிய கருப்பை சுருக்கங்கள் ஏற்படலாம். இதன் காரணமாக குழந்தைப்பேறுக்குப் பின் கருப்பையில் ஒட்டிக்கொண்டிருக்கும் கருவக ஒட்டுக்கொடியை உறைய வைக்க உதவுகிறது. இருந்தாலும், ஆக்ஃசிட்டாசின் வாங்கிகள் இல்லாமல் செயல்படும் தோல்வியுறுவி எலிகளில், இனம் பெருக்குகின்ற நடத்தை மற்றும் குஞ்சு ஈனுதல் போன்றவை வழக்கம் போல் உள்ளது.
இது போன்ற ஆய்வுகள் ஆண்களை விட பெண்களில் அதிகமாக மேற்கொண்டுள்ளது. ஆண்களை விட பெண்கள் உச்சியை நீண்ட நேரத்திற்கு அனுபவிக்கிறார்கள் மேலும் அவர்களுடைய இனப்பெருக்கத்திற்குறிய அகஞ்சுரக்கு முறைமை சிக்கலானதாகும் மேலும் அவை மாதவிடாய், பால் சுரத்தல், மாதவிடாய் நிற்றல், கருத்தரித்தல் ஆகிய தெளிவான சுற்றுகள் கொண்டவையாகும். இதன் காரணமாக பாலின்ப உணர்ச்சிகளை தூண்டும் நொதிகளின் அளவை அளக்கவும், சோதிக்கவும் பல வாய்ப்புகள் கிடைக்கிறது.
ஆக்ஃசிட்டாசின் காரணமாக திருப்தி, மனதில் பரிதவிப்பு குறைதல், அமைதி மற்றும் தமது வாழ்க்கைத் துணையுடன் கூடிய ஒரு பாதுகாப்பான தோற்றம் போன்ற உணர்வுகளை வெளிப்படுகிறது. முழு அளவிலான உச்சியை அடைவதற்கு, மனதில் பயம் மற்றும் கவலை ஆகியவற்றை கட்டுப்படுத்தும் மூளையின் பாகங்கள் செயலிழக்க வேண்டும். ஆக்ஃசிட்டாசின் சம்பந்தப்பட்ட பல ஆய்வுகள் அதனால் சமூக பிணைப்பு, உயர்ந்த நம்பிக்கை, மற்றும் கவலை குறைவதாக காண்கின்றனர். ஆக்ஃசிட்டாசின் பிலாசுமா அளவுகள் மற்றும் கவலை ஆகிவற்றை ஒரு ஆய்வில் அளந்து பார்த்த பொழுது, இரண்டுமே சம்பந்தப்பட்டதாகவும், அதனால் இருவர்களிடையே காதல் பிணைப்பு மேம்படுவதாகவும் அறியவந்தது. இதிலிருந்து ஆக்ஃசிட்டாசின் மூளைப்பகுதிகளில் பயம் மற்றும் கவலை ஆகிய சுரக்கும் இடங்களை தடுத்து, மனிதனின் நடத்தையை கட்டுப்படுத்தி, உச்ச அனுபவங்களை மேம்பட வைப்பதில் ஒரு முக்கிய பங்கு வகிப்பது தெரிய வருகிறது.
மூளைக்குள் நிகழும் செயல்பாடுகள்
பிட்யூட்டரி சுரப்பி யில் இருந்து சுரப்பும் ஆக்ஃசிட்டாசின், இரத்த-மூளைத் தடை காரணமாக மீண்டும் மூளைக்குள் நுழைய இயலாது. இதற்கு பதிலாக, மத்தியில் நிலைகொண்டுள்ள வெளிப்புறம் நீட்டிக்கொண்டிருக்கும் ஆக்ஃசிட்டாசின் நரம்பணுக்களில் இருந்து ஆக்ஃசிட்டாசின் சுரப்புவதாகவும், பிட்யூட்டரி சுரப்பியில் இருந்து வெளியாகவில்லை என்றும், அல்லது அதன் மாற்று வழிகளிலிருந்து வெளிவருவதாகவும் காணலாம். ஆக்ஃசிட்டாசின் வாங்கிகள் முதுகுத் தண்டிலும் மற்றும் மூளையின் பல பாகங்களிலும், நரம்பணுக்களில் வெளிப்படும், அவற்றில் அம்ய்க்தலா (அமித்தலீன் ?), வயிற்றிய உள்நோக்கி முன்மூளை கீழுள்ளறை, இடைச்சுவர், அக்கும்பென்ஸ் உட்கரு மற்றும் மூளைத்தண்டு போன்ற பாகங்களும் அடங்கும்.